CELEX: 62016CN0627
Language: et
Date: 2016-12-05 00:00:00
Title: Kohtuasi C-627/16: Eelotsusetaotlus, mille on esitanud Tribunal Administrativo e Fiscal de Viseu (Portugal) 5. detsembril 2016 – João Ventura Ramos versus Fundo de Garantia Salarial

6.3.2017   
            
            
               ET
            
            
               Euroopa Liidu Teataja
            
            
               C 70/8
            
         Eelotsusetaotlus, mille on esitanud Tribunal Administrativo e Fiscal de Viseu (Portugal) 5. detsembril 2016 – João Ventura Ramos versus Fundo de Garantia Salarial
   (Kohtuasi C-627/16)
   (2017/C 070/13)
   Kohtumenetluse keel: portugali
   
      Eelotsusetaotluse esitanud kohus
   
   Tribunal Administrativo e Fiscal de Viseu (Viseu haldus- ja maksukohus, Portugal)
   
      Põhikohtuasja pooled
   
   
      Kaebaja: João Ventura Ramos
   
      Vastustaja: Fundo de Garantia Salarial
   
      Eelotsuse küsimused
   
   
               1.
            
            
               Kas õigust lõpetav tähtaeg, mida kohaldatakse rahuldamata töötasunõuete väljamaksmise taotluse garantiiasutusele esitamisele, on Euroopa Parlamendi ja nõukogu 22. oktoobri 2008. aasta direktiivi 2008/94/EÜ töötajate kaitse kohta tööandja maksejõuetuse korral (1) artikli 11 tähenduses töötajatele soodsam siis, kui nende nõuete väljamaksmine on tagatud ainult siis, kui garantiiasutuselt taotletakse väljamaksmist ühe aasta jooksul alates töölepingu lõpetamise kuupäevale järgnevast päevast, või siis, kui seda arvestatakse alates kuupäevast, mil taotletakse maksejõuetusmenetluse algatamist, arvestades et garantiiasutus tagab ainult nende töötaja nõuete väljamaksmise, mis muutusid sissenõutavaks nimetatud menetluse algatamise taotlemisele eelneva kuue kuu jooksul?
            
         
               2.
            
            
               Kui töötaja on tähtaja temast olenematutel põhjustel mööda lasknud, kas liikmesriikide õigusaktides peab Euroopa Parlamendi ja nõukogu 22. oktoobri 2008. aasta direktiivi 2008/94/EÜ artikli 11 alusel olema taotluse esitamiseks ette nähtud lisatähtaeg, kui töötaja tõendab, et ta ei ole õigust lõpetava tähtaja möödalaskmise eest vastutav?
            
         
      (1)  ELT 2008, L 283, lk 36.